# БЮДЖЕТ ЗА 2021 Г. И АКТУАЛИЗИРАНА Бюджетна прогноза за периода 2022-2023 г. в програмен формат НА КОНСТИТУЦИОННИЯ СЪД

# Мисия

Мисията на Конституционния съд е да осигурява върховенството на Конституцията. Съдът е гарант за спазването на Конституцията, за защита на основните права на човека и свободите на гражданите. Конституционният съд е независим от законодателната, изпълнителната и съдебната власт и в своята дейност се ръководи само от Конституцията и Закона за Конституционен съд (ЗКС). Дейността на Конституционния съд се подпомага от неговата администрация, която обезпечава нормалното и законосъобразно реализиране на конституционно закрепените му правомощия.

# организационно развитие и капацитет

Конституционният съд на Република България е специфична институция, създадена с Конституцията и натоварена да осигурява нейното върховенство. Организационното развитие на съда зависи от конституционната и законовата рамка на дейността му и от активността на институциите, имащи право да го сезират. Конституцията и ЗКС определят организацията, структурата, състава и компетентността на съда. Това е т. нар. външна регулаторна рамка за съда. От друга страна, Конституционният съд разполага със значителна свобода на преценка при определянето на организацията на дейността си, като приема своя собствен процедурен правилник. По този начин съдът урежда и административните, и структурните въпроси от неговата институционална дейност. Вътрешните правни актове, които съгласно закона се приемат от съда и вътрешните правила за дейността на администрацията, които се утвърждават от председателя, представляват вътрешната правна рамка.

Конституционният съд е независим от законодателната, изпълнителната и съдебната власт и в своята дейност се ръководи само от Конституцията и ЗКС. В същото време, в рамките на действащата конституционна и законова рамка, не разполага с мандат да подкрепи изготвянето на потенциалните изменения и/или допълнения в закона. Функционална и организационна независимост на Съда до известна степен е ограничена от други приложими закони, които се прилагат за другите публични институции.

Конституционният съд се състои от 12 съдии, положили клетва да спазват добросъвестно задълженията си, възложени от Конституцията и ЗКС. Организацията на дейността на Конституционния съд е регламентирана в ЗКС и в Правилника за организацията на дейността на Конституционния съд (ПОДКС). В чл. 11 ПОДКС е посочена структурата на администрацията, която се ръководи от главен секретар и се обособява в дирекция „Обща администрация“ и дирекция „Специализирана администрация“. Към момента дейността на администрацията се осъществява от държавни служители и лица, работещи по трудово правоотношение.

В Стратегия за развитие на администрацията на Конституционния съд на Република България 2019 г. – 2021 г. са очертани приоритетите в работата на администрацията на Конституционния съд с акцент върху следните шест основни области: организационна и функционална структура, вътрешна правна рамка, инфраструктура и информационни технологии, комуникация и информация, международна дейност и публични финанси.

Поставените стратегическите цели ще засилят допълнително усилията за изграждане на експертна администрация, привличане на нови човешки ресурси и по-добри условия на труд, повишаване на осведомеността на обществеността относно ролята и функциите на съда, повишаване на нивото на прозрачност по отношение на обществото, както и ефективно членство в международни форуми и организации. Развитието на администрацията на Конституционния съд, постигането на добро финансово управление и по-нататъшното изграждане на публичния образ на съда като институция, по косвен начин ще се отразят и на дейността на самия съд и ще допринесат за повишаване на качеството на конституционното правосъдие.

# ФУНКЦИОНАЛНа ОБЛАСТ „Върховенство на конституцията“

Създаването на Конституционния съд става възможно с приемането на Конституцията на Република България на 12 юли 1991 г. Конституционният съд е независим орган, чиято основна задача е да обезпечи върховенството на Конституцията. Неговите решения са задължителни за всички.

Конституционният съд на Република България има следните правомощия:

* дава задължителни тълкувания на Конституцията;
* произнася се по искане за установяване на противоконституционност на законите и на другите актове на Народното събрание, както и на актове на президента;
* решава спорове за компетентност между Народното събрание, президента и Министерския съвет, както и между органи на местно самоуправление и централните изпълнителни органи;
* произнася се по съответствието на сключените от Република България международни договори с Конституцията преди ратификацията им, както и за съответствието на законите с общопризнатите норми на международното право и с международните договори, по които България е страна;
* произнася се по спорове за конституционността на политическите партии и сдружения;
* произнася се по спорове за законността на избора за президент и вицепрезидент;
* установява обстоятелствата по чл. 97, ал. 1, точки 1 и 2 и ал. 2 от Конституцията;
* произнася се по спорове за законността на избора на народен представител;
* установява неизбираемост или несъвместимост на народен представител с упражняването на други функции;
* произнася се по спорове за законността на избора на член на Европейския парламент от Република България;
* произнася се по обвинения, повдигнати от Народното събрание, срещу президента и вицепрезидента;
* снема имунитета и установява фактическа невъзможност и несъвместимост на съдия от Конституционния съд.

Със закон не могат да се дават или отнемат правомощия на Конституционния съд.

Всички правомощия на Конституционния съд представляват по своята същност материален критерий за неговото правно положение. Те съдържат и изразяват заложената в Конституцията идея, че Конституционният съд е конституционен орган, вграден в устройството и функционирането на държавата и в едни нови условия, каквито представлява членството на България в наддържавна общност — Европейският съюз, Конституционният съд несъмнено обогатява своята роля и проявления.

# Основни параметри на бюджетнаТА прогноза за ПЕРИОДА 2021-2023 г.

# Описание на приходите – Конституционният съд не администрира приходи.

**Описание на разходите**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Код\*** | **ОБЛАСТИ НА ПОЛИТИКИ/ФУНКЦИОНАЛНИ ОБЛАСТИ**  **И БЮДЖЕТНИ ПРОГРАМИ** | **Консолидирани разходи** | | | **Ведомствени разходи** | | | **Администрирани разходи** | | |
|  | **(Бюджет за 2021 г.)** |
|  | **(в хил. лв.)** | Общо разходи | *По бюджета на ПРБ* | *По други бюджети и сметки за средства от ЕС* | Общо ведомствени | *По бюджета на ПРБ* | *По други бюджети и сметки за средства от ЕС* | Общо администрирани | *По бюджета на ПРБ* | *По други бюджети и сметки за средства от ЕС* |
| **0400.00.00** | **Общо разходи** | **5579,6** | **5579,6** | **0** | **5579,6** | **5579,6** | **0** | **0** | ***0*** | **0** |
| **0400.01.00** | **Функционална област „Върховенство на Конституцията“** | **5579,6** | **5579,6** | **0** | **5579,6** | **5579,6** | **0** | **0** | ***0*** | **0** |
| **0400.01.01** | Бюджетна програма „Тълкуване на Конституцията“ | **5579,6** | **5579,6** | 0 | **5579,6** | **5579,6** |  | 0 |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Код\*** | **ОБЛАСТИ НА ПОЛИТИКИ/ФУНКЦИОНАЛНИ ОБЛАСТИ**  **И БЮДЖЕТНИ ПРОГРАМИ** | **Консолидирани разходи** | | | **Ведомствени разходи** | | | **Администрирани разходи** | | |
|  | **(Прогноза за 2022 г.)** |
|  | **(в хил. лв.)** | Общо разходи | *По бюджета на ПРБ* | *По други бюджети и сметки за средства от ЕС* | Общо ведомствени | *По бюджета на ПРБ* | *По други бюджети и сметки за средства от ЕС* | Общо администрирани | *По бюджета на ПРБ* | *По други бюджети и сметки за средства от ЕС* |
| **0400.00.00** | **Общо разходи** | **3929,6** | **3929,6** | **0** | **3929,6** | **3929,6** | **0** | **0** | ***0*** | **0** |
| **0400.01.00** | **Функционална област „Върховенство на Конституцията“** | **3929,6** | **3929,6** | **0** | **3929,6** | **3929,6** | **0** | **0** | ***0*** | **0** |
| **0400.01.01** | Бюджетна програма „Тълкуване на Конституцията“ | **3929,6** | **3929,6** | 0 | **3929,6** | **3929,6** |  | 0 |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Код\*** | **ОБЛАСТИ НА ПОЛИТИКИ/ФУНКЦИОНАЛНИ ОБЛАСТИ**  **И БЮДЖЕТНИ ПРОГРАМИ** | **Консолидирани разходи** | | | **Ведомствени разходи** | | | **Администрирани разходи** | | |
|  | **(Прогноза за 2023 г.)** |
|  | **(в хил. лв.)** | Общо разходи | *По бюджета на ПРБ* | *По други бюджети и сметки за средства от ЕС* | Общо ведомствени | *По бюджета на ПРБ* | *По други бюджети и сметки за средства от ЕС* | Общо администрирани | *По бюджета на ПРБ* | *По други бюджети и сметки за средства от ЕС* |
| **0400.00.00** | **Общо разходи** | **3929,6** | **3929,6** | **0** | **3929,6** | **3929,6** | **0** | **0** | ***0*** | **0** |
| **0400.01.00** | **Функционална област „Върховенство на Конституцията“** | **3929,6** | **3929,6** | **0** | **3929,6** | **3929,6** | **0** | **0** | ***0*** | **0** |
| **0400.01.01** | Бюджетна програма „Тълкуване на Конституцията“ | **3929,6** | **3929,6** | 0 | **3929,6** | **3929,6** |  | 0 |  |  |

# Описание на източниците на финансиране

|  |  |  |  |
| --- | --- | --- | --- |
|  |  |  |  |
| **Източници на финансиране на консолидираните разходи** *(хил. лв.)* | ***Бюджет***  ***2021 г.*** | ***Прогноза 2022 г.*** | ***Прогноза 2023 г.*** |
|  |  |  |  |
| **Общо разходи:** | 5579,6 | 3929,6 | 3929,6 |
| **Общо разчетено финансиране:** | 5579,6 | 3929,6 | 3929,6 |
| ***По бюджета на ПРБ*** | 5579,6 | 3929,6 | 3929,6 |
| ***По други бюджети и сметки за средства от ЕС, в т.ч. от:*** |  |  |  |
| * *Централен бюджет, в т.ч.:* |  |  |  |
| *Държавни инвестиционни заеми* |  |  |  |
| * *Сметки за средства от ЕС* |  |  |  |
| * *Други международни програми и договори, за които се прилага режимът на сметките за средства от Европейския съюз* |  |  |  |
| * *Други програми и средства от други донори* |  |  |  |
| * *Други бюджетни организации, включени в консолидираната фискална програма* |  |  |  |
| * *Други* |  |  |  |

# ОПИСАНИЕ НА бюджетните програми И разпределение по ведомствени и администрирани разходи

# 0400.01.01 БЮДЖЕТНА Програма „ ТЪЛКУВАНЕ НА КОНСТИТУЦИЯТА”

***Цели на бюджетната програма***

* ***Осигуряване на върховенството на Конституцията***

***Целеви стойности по показателите за изпълнение***

|  |  |  |  |  |  |  |
| --- | --- | --- | --- | --- | --- | --- |
| **ПОКАЗАТЕЛИ ЗА ИЗПЪЛНЕНИЕ** | **Целева стойност** | | | | | |
| **0400.01.01 Бюджетна програма „Тълкуване на Конституцията“**  *(класификационен код и наименование на бюджетната програма)* |  |  |  | |  | |
| **Показатели за изпълнение** | **Мерна единица** | ***Бюджет 2021г.*** | | ***Прогноза 2022 г.*** | | ***Прогноза***  ***2023 г.*** |
|  |  |  | |  | |  |
| 1. Дадени задължителни *тълкувания на Конституцията* | Брой | 2 | | 3 | | 0 |
| 2 Решения по искане за *установяване на противоконституционност на законите и на другите актове* на Народното събрание, както и на актове на президента | Брой | 8 | | 13 | | 8 |
| 3. *Решени спорове за компетентност* между Народното събрание, президента и Министерския съвет, както и между органи на местно самоуправление и централните изпълнителни органи | Брой | 0 | | 0 | | 0 |
| 4. *Решения по съответствието* на сключените от Република България международни договори с Конституцията преди ратификацията им, както и за съответствието на законите с общопризнатите норми на международното право и с международните договори, по които България е страна | Брой | 2 | | 3 | | 4 |
| 5. *Решения по спорове* за конституционността на политическите партии и сдружения, за законността на избора за президент и вицепрезидент, законността на избора на народен представител, законността на избора на член на Европейския парламент от Република България, установяване на неизбираемост или несъвместимост на народен представител с упражняването на други функции и др. | Брой | 0 | | 0 | | 0 |

Целевите стойности по посочените показатели в горната таблица всъщност представляват статистика за изминалите три години (2017-2020), а не прогнозна стойност, тъй като Конституционният съд действа само по сезиране от конституционно легитимирани субекти и по никакъв начин не може да прогнозира или да влияе върху правото на инициативата на органите и лицата по чл. 150 от Конституцията.

Следва да бъде посочено още, че с целеви стойности по показателите в горната таблица е неоправдано да бъдат отчитани постигнатите резултати от дейността на Конституционния съд, тъй като не големият брой решени дела осигурява върховенството на Конституцията, а конституционосъобразната законодателна дейност на Народното събрание.

***Външни фактори, които могат да окажат въздействие върху постигането на целите на програмата***

Законодателната дейност и другите актове на Народното събрание. Актовете на президента. Провеждането на избори. Сключването на международни договори и тяхната ратификация.

***Информация за наличността и качеството на данните***

Наличността на данните се определя от функциите и компетенциите на Конституционния съд.

Данните за дейността на Конституционния съд са публично достъпни на интернет страницата на съда.

Съгласно Правилника за организацията на дейността на Конституционния съд данните се съхраняват в деловодството на съда и в неговия архив.

***Предоставяни по програмата продукти/услуги (ведомствени разходни параграфи)***

***Продукт/Услуга – Образуване, разглеждане и произнасяне по конституционни дела***

***Действията на Конституционния съд включват процеса от постъпването на искане по инициатива на съответните органи и лица, определени от Конституцията, до произнасянето му по тях.***

***Бидейки съд, макар и особен, Конституционният съд в България не действа ех officio, а по сезиране, т.е. с искане за разглеждане и решаване на конкретен конституционноправен въпрос (спор). Възможните сезиращи субекти са посочени в чл. 150 от Конституцията: най-малко 1/5 от народните представители, президентът на Република България, Министерският съвет, главният прокурор, Върховният касационен съд и Върховният административен съд; общинските съвети, омбудсманът и Висшият адвокатски съвет сезират Конституционния съд само за определени правомощия.***

***Изброяването в чл. 150 от Конституцията не е изчерпателно. Конституционният съд може да бъде сезиран при подаване на оставка от президента или вицепрезидента на Републиката (чл. 97, ал. 1, т. 1 и 2); от 2/3 от народните представители (при искане за импийчмънт на президента или вицепрезидента по чл. 149, ал. 1, т. 8 във връзка с чл. 103); от конституционен съдия (при подаване на оставка по чл. 148, ал. 1, т. 2). Съгласно чл. 9, ал. 2 ЗКС Конституционният съд може да бъде сезиран и от главния прокурор при искане за снемане на имунитета на конституционен съдия. Гражданите могат да сезират Конституционния съд опосредено чрез някой от споменатите органи, упражнявайки основното си право на жалби и петиции (чл. 45 КРБ). Законът за съдебната власт (вж. Раздел XIV) изрично предвижда и друга възможност: „… Когато прецени, че закон противоречи на Конституцията на Република България, съдът уведомява ВКС или ВАС“, а прокурорите и следователите — главния прокурор, за да бъде сезиран Конституционният съд (чл. 15 ЗСВ). Тази правна фигура, която не е обвързана непременно с висящ съдебен процес, представлява възможност за органите на съдебната власт да се обърнат към онези субекти от съдебната власт, които имат правомощието да сезират Конституционния съд (чл. 150, ал. 1 от КРБ).***

***Конституционното правосъдие се поставя в ход само след надлежно направено искане. То трябва да е писмено и да е придружено с мотиви и доказателства (чл. 17, ал. 1 ЗКС). Тези изисквания са общоустановени независимо от посоченото основание за несъответствие с Конституцията.***

***При получаването на искането председателят на съда извършва ред подготвителни действия. Ако искането не отговаря на посочените изисквания, председателят дава срок за отстраняване на недостатъците. Впрочем, отстраняване на недостатъците може да поиска и съдът, и то по време на цялото производство, независимо, че е пропуснато при образуването му.***

***Конституционното дело се образува от председателя на съда с негово разпореждане; председателят определя един или няколко съдии за докладчици, както и датата на разглеждането на делото. Съдията-докладчик поема по-нататъшното движение на делото: подготвя проектите за определение на съда по допустимостта, по доказателствата, по конституиране на заинтересувани институции или други възникващи в хода на производството процесуални въпроси. Той представя и проект за решение във фазата по решаване на делото.***

***Когато се установи, че искането изхожда не от правоимащ субект, или е извън компетентността на съда, или има други процесуални пречки, с мотивирано определение съдът отклонява искането и прекратява производството. Общото в тези процесуални пречки е, че недостатъкът не може да бъде отстранен. Когато Конституционният съд се е произнесъл с решение или определение за недопустимостта на направеното искане, по същия предмет не могат да се правят нови искания (чл. 21, ал. 5 от ЗКС).***

***Заседанията на Конституционния съд в България са по правило закрити и публичността не е сред основните начала на конституционния процес. Заседанията на съда се провеждат без участие на заинтересуваните страни, с изключение на изрично посочените в закона случаи (при спорове за несъвместимост на мандата на народен представител и при импийчмънт на президента или вицепрезидента), както и когато съдът реши друго (чл. 21, ал. 1 от ЗКС).***

***Конституционните дела се разглеждат в две фази: по допустимост и по същество.***

***Това е първата фаза в конституционния процес, която завършва с определение на съда. Конституционният съд се произнася дали приема за разглеждане постъпилото искане и същевременно извършва неговата точна правна квалификация. Във втората фаза съдът разглежда делото по същество и се произнася с решение.***

***Дейността на Конституционния съд се подпомага от неговата администрация, която обезпечава нормалното и законосъобразно реализиране на конституционно закрепените му правомощия.***

***В дирекция „Обща администрация“ се осъществяват ръководни, експертни, аналитични и технически функции. Дирекция „Обща администрация“ осъществява дейността си в следните основни направления: 1. финансови дейности; 2. управление на собствеността; 3. човешки ресурси; 4. правни дейности; 5. финансово управление и контрол; 6. институционални и международни отношения; 7. административно обслужване; 8. техническо обслужване.***

***В дирекция „Специализирана администрация“ се осъществяват ръководни, експертни и аналитични функции. Тя подпомага дейността на съдиите при осъществяването на правомощията на Конституционния съд.***

***Служителите в дирекцията подпомагат председателя на съда и съдиите при постъпване на искания, образуване и разглеждане на делата като:***

* ***извършват проверка относно редовността на постъпило искане;***
* ***изготвят становище по допустимостта на постъпило искане;***
* ***изготвят предложение за конституиране на заинтересувани институции и за отправяне на покани по чл. 20а, ал. 2 и ал. 3 от Правилника за организацията на дейността на Конституционния съд;***
* ***изготвят предложение за събиране на доказателства при необходимост;***
* ***изготвят справка относно практиката на Конституционния съд относима към допустимостта на искането, предмета на образуваното дело и към наведените от вносителя твърдения за противоконституционност на оспорения закон;***
* ***изготвят справка относно практика на други европейски конституционни юрисдикции и практика на наднационални и международни юрисдикции относима към предмета на образуваното дело;***
* ***изготвят справка относно практиката на Върховния касационен съд и Върховния административен съд относима към предмета на образуваното дело;***
* ***предоставят в електронен вид текстовете на регламенти, директиви и международни актове, посочени в искането или относими към предмета на образуваното дело;***
* ***при поискване изготвят проекти на актове на съда.***

***Служителите в дирекцията поддържат актуална информация на интернет страницата на съда.***

***Резултати от дейността:***

* даване на задължителни тълкувания на Конституцията;
* произнасяне по искане за установяване на противоконституционност на законите и на другите актове на Народното събрание, както и на актове на президента;
* решаване на спорове за компетентност между Народното събрание, президента и Министерския съвет, както и между органи на местно самоуправление и централните изпълнителни органи;
* произнасяне по съответствието на сключените от Република България международни договори с Конституцията преди ратификацията им, както и за съответствието на законите с общопризнатите норми на международното право и с международните договори, по които България е страна;
* произнасяне по спорове за конституционността на политическите партии и сдружения;
* произнасяне по спорове за законността на избора за президент и вицепрезидент;
* установяване на обстоятелствата по чл. 97, ал. 1, точки 1 и 2 и ал. 2 от Конституцията;
* произнасяне по спорове за законността на избора на народен представител;
* установяване на неизбираемост или несъвместимост на народен представител с упражняването на други функции;
* произнасяне по спорове за законността на избора на член на Европейския парламент от Република България;
* произнасяне по обвинения, повдигнати от Народното събрание, срещу президента и вицепрезидента;
* снемане на имунитета и установяване на фактическа невъзможност и несъвместимост на съдия от Конституционния съд

***Организационни структури, участващи в програмата***

В изпълнението на бюджетната програма участва Конституционния съд, като за осъществяване на функциите си изисква информация от други държавни органи и институции. Конституционният съд действа по инициатива на народни представители (най-малко една пета), на президента на републиката, на Министерския съвет, на Върховния касационен съд, на Върховния административен съд, на главния прокурор, на омбудсмана, на Висшия адвокатски съвет и на страните по спорове за компетентност по чл. 149, ал. 1, т. 3 от Конституцията, вкл. и общинските съвети.

***Отговорност за изпълнението на програмата***

Изпълнението на бюджетната програма е изцяло в отговорността на председателя на Конституционния съд.

***Бюджетна прогноза по ведомствени и администрирани разходни параграфи на програмата (в хил. лв.)***

|  |  |  |  |  |
| --- | --- | --- | --- | --- |
| **№** | **0400.01.01 Бюджетна програма „ Тълкуване на Конституцията”** | **Бюджет  2021 г.** | **Прогноза 2022 г.** | **Прогноза 2023 г.** |
|  | **1** | **5** | **6** | **7** |
| **І.** | **Общо ведомствени разходи:** | **5 579.6** | 3929,6 | 3929,6 |
|  | **Персонал** | 5 179.6 | 3 529.6 | 3 529.6 |
|  | **Издръжка** | 300.0 | 300.0 | 300.0 |
|  | **Капиталови разходи** | 100.0 | 100.0 | 100.0 |
|  |  |  |  |  |
| **1** | **Ведомствени разходи по бюджета на ПРБ:** | **5 579.6** | 3929,6 | 3929,6 |
|  | Персонал | 5 179.6 | 3 529.6 | 3 529.6 |
|  | Издръжка | 300.0 | 300.0 | 300.0 |
|  | Капиталови разходи | 100.0 | 100.0 | 100.0 |
|  |  |  |  |  |
| **2** | **Ведомствени разходи по други бюджети и сметки за средства от ЕС** | **0.0** | **0.0** | **0.0** |
|  | Персонал | 0.0 | 0.0 | 0.0 |
|  | Издръжка | 0.0 | 0.0 | 0.0 |
|  | Капиталови разходи | 0.0 | 0.0 | 0.0 |
|  | От тях за: \* |  |  |  |
|  | 1..................................... |  |  |  |
|  | 2.................................... |  |  |  |
|  | 3.................................... |  |  |  |
|  |  |  |  |  |
| **ІІ.** | **Администрирани разходни параграфи по бюджета на ПРБ**\*\* | **0.0** | **0.0** | **0.0** |
|  | 1..................................... | 0.0 | 0.0 | 0.0 |
|  | 2.................................... | 0.0 | 0.0 | 0.0 |
|  | 3.................................... | 0.0 | 0.0 | 0.0 |
|  |  |  |  |  |
| **ІІІ.** | **Администрирани разходни параграфи по други бюджети и сметки за средства от ЕС**\*\* | **0.0** | **0.0** | **0.0** |
|  | 1..................................... | 0.0 | 0.0 | 0.0 |
|  | 2.................................... | 0.0 | 0.0 | 0.0 |
|  | 3.................................... | 0.0 | 0.0 | 0.0 |
|  |  |  |  |  |
|  | **Общо администрирани разходи (ІІ.+ІІІ.):** | **0.0** | **0.0** | **0.0** |
|  |  |  |  |  |
|  | **Общо разходи по бюджета (І.1+ІІ.):** | **5 580.0** | 3929,6 | 3929,6 |
|  |  |  |  |  |
|  | **Общо разходи (І.+ІІ.+ІІІ.):** | **5 580.0** | 3929,6 | 3929,6 |
|  |  |  |  |  |
|  | Численост на щатния персонал | 45 | 45 | 45 |
|  | Численост на извънщатния персонал | 45 | 45 | 45 |